Hr Paul Kunimägi
Kaitseministeerium
Sakala 1
15094 Tallinn
		Teie 30.05.2024 pöördumine	
			
		Meie 04.07.2024 nr KV-4.1-3.1/24/11494-2	

CI Estonia Wind GmbH & Co. KG hoonestusloa taotlusele arvamuse edastamine (Saare 1 ala)	

Austatud hr Kunimägi	

Tarbijakaitse ja Tehnilise Järelevalve Amet on esitanud Kaitseministeeriumile seisukoha avaldamiseks hoonestusloa taotluse avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes (allpool kaardil roheline). Kavandatava tuulepargi koguvõimsus on kuni 1000 MW ja selles on kuni 50 tuulikut.

Vastavalt esitatud taotlustele meretuulikute kõrgused võivad ulatuda 350 meetrini (laba otsa kõrgus keskmisest merepinnast 22 meetrit), vahemaa meretuulikute vahel ca 1 km.

Kaitsevägi on 15.12.2023 kirjas nr KV-4.1-3.1/23/22369-2 esitanud sarnaste hoonestuslubade kohta arvamuse, et avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes paikneb väljaspool kaitseministri 26.06.2015 määruse nr 16 § 6¹ lõikes (2) ja lõikes (3) kehtivat elektrituuliku ehituskeeluala. Planeeritavad kuni 400 meetri kõrgused tuulikud ei mõjuta õhuseire radareid ning antud innovatsiooniala jääb kaldaradarite katmikalast välja. Tulevikus passiivsete sensorite ja võimalike veealuste seiresüsteemide osas tuleb mõjusid uurima hakata.

Kaitsevägi jääb 15.12.2023 kirjas nr KV-4.1-3.1/23/22369-2 esitatud seisukohtade juurde.

Lugupidamisega	

[ allkirjastatud digitaalselt ]

Anneli Terep		
		
Kaitseväe peastaabi analüüsi- ja planeerimisosakonna
ressursijuhtimise ja analüüsi
jaoskonna juhataja
analüüsi- ja planeerimisosakonna
ülema ülesannetes		

Peeter Subbi 717 1520
peeter.subbi@mil.ee